# Obrazloženje

**Izmjena i dopuna Proračuna Grada Hvara za 2023. god.**

*OPĆI DIO*

 Izmjene i dopune Proračuna Hvara za 2023. godinu izrađuju se temeljem odredaba Zakona o proračunu (“Narodne novine RH”, br. 144/21).

 Glavno polazište odnosno potreba za izradom izmjena i dopuna proračuna za 2023.g. je točno uključivanje viškova Grada Hvara i njegovih proračunskih korisnika u plan za 2023.godinu, te stvaranje preduvjeta za izvršenja Odluka Gradskog vijeća Grada Hvara vezanih uz pravo prvokupa nekretnina Baterija.

 U proračunu Grada u cijelosti su uključeni financijski planovi proračunskih korisnika grada Grada Hvara (Dječji vrtić Vanđela Božitković, Gradska knjižnica i čitaonica, Ustanova u kulturi Hvar 1612), odnosno, u Proračunu su prikazani vlastiti prihodi proračunskih korisnika te rashodi proračunskih korisnika koji se financiraju iz tih prihoda.

**Prijedlogom Izmjena i dopuna Proračuna Grada Hvara za 2023. godinu planiraju se prihodi i primici u iznosu od 9.808.220,30 EUR, te rashodi i izdaci u iznosu 12.861.305,41 EUR. Razlika od 3.053.085,11 EUR se pokriva prenesenim viškom prihoda koji se prenosi iz prethodnih godina**.

## A PRIHODI I PRIMICI

 Prihodi i primici Proračuna za 2023. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Prijedlogom Izmjena i dopuna Proračuna Grada Hvara za 2023. godinu planira se povećanje prihoda u iznosu od 1.643.794,30EUR, odnosno za 20,13%. .

 U nastavku se daje obrazloženje predviđenih izmjena:

**Skupina 61**- Prihodi od poreza najznačajnija je vrsta prihoda u Proračunu Grada Hvara, a za 2023. godinu i ovim izmjenama predlaže se njihovo povećanje u iznosu od **1.158.794,30 eura** i to povećanje prihoda od poreza i prireza na dohodak za 800.000,00 eur sukladno predviđanjima vezanim uz turističku sezonu, ali i povećanjima bruto plaće u sektoru privrede. Osim tog povećanja planira se povećanje prihoda od poreza na promet nekretnina u iznosu 236.000,00 eura jer se isti iz godine u godinu znatno povećava temeljem velikog interesa za kupnju nekretnina na području Grada Hvara te povećanje za 122.794,30 eura prihoda od poreza na potrošnju, a vezano uz predviđanja dobrog ostvarenja ovog prihoda u nadolazećoj turističkoj sezoni.

**Skupina 63**–Pomoći iz inozemstva i subjekata unutar općeg proračuna- planira se povećanje ovih prihoda u iznosu od **150.000,00 eura**, a isti su vezani uz projekte koji su nominirani za potporu, a to je uređenje kuhinje u dječjem vrtiću ( nominirano za pomoć Ministarstva regionalnog razvoja i fondova EU u iznosu od 80.000,00 eura), kupnja kinoprojektora (Ministarstvo kulture u iznosu od 40.000,00 eura), te uklanjanje nelegalnih kolpomorti (Splitsko-dalmatinska županija u iznosu od 30.000,00 eura)

O ostvarivanju tekućih i kapitalnih pomoći ovisit će i realizacija projekata koji su vezani za ovaj izvor financiranja.

**Skupina 64** - Prihodi od imovine- planira se povećanje u iznosu od **135.000,00 eura**, a odnosi se na povećanja iznosa prihoda od koncesijskih odobrenja u iznosu od 15.000,00 eura te povećanja iznosa naknada za korištenje javnih površina u iznosi od 120.000,00 eura, a vezano uz naplatu naknade za služnost Hrvatskom telekomu i planiranim višim ostvarenjima ovog prihoda.

**Skupina 66** - Prihodi od prodaje proizvoda i roba te pruženih usluga i prihodi od donacija- planira se povećanje od **200.000,00 eura** očekujući bolja ostvarenja od naplata ulazaka u spomenike kulture, naročito prostora Fortice.

**UKUPNI PRIHODI: Sve navedeno rezultira povećanje prihoda u iznosu 1.643.794,30 eura, tako da novi planirani prihodi iznose: 9.808.220,30 eura.**

## B. RASHODI I IZDACI

 Prijedlogom Izmjena i dopuna Proračuna Grada Hvara za 2023. godinu planira povećanje rashoda za 1.183.405,41 eura, odnosno povećanje rashoda poslovanja za 354.049,79 eura i povećanje rashoda za nabavu nefinancijske imovine za 829.355,62 eura tako da bi novo planirani rashodi poslovanja iznosili 7.031.007,79 eura, rashodi od nefinancijske imovine 5.140.732,62 eura te izdaci za financijsku imovinu i otplatu zajma u iznosu 689.565,00 eura.

**Skupina 31** - Rashodi za zaposlene u povećavaju se u iznosu od 25.129,87 eura. Planirano povećanje odnosi se na korištenje viškova od pomoći Dječjeg vrtića u programu A2001 04, te povećanje ostalih rashoda za zaposlene u Dječjem vrtiću zbog odlazaka radnika u mirovinu.

**Skupina 32** - Materijalni rashodi gradske uprave i proračunskih korisnika povećavaju se za iznos od 140.919,92 eura, a najznačajnije izmjene se odnose na povećanje iznosa za materijal za tekuće i investicijsko održavanje cesta, javne rasvjete i obalnog pojasa u iznosu od 60.000,00 eura te povećanje iznosa za intelektualne usluge vezane uz spomenike kulture te ostale usluge za spomenike kulture. Osim toga povećava se iznos i za uslugu tekućeg održavanja obalnog pojasa, odnosno uklanjanja kolpomorti te povećava se iznos za članarinu temeljem ovogodišnje obveze za članarine FLAG ŠKOJI.

**Skupina 36** – Pomoći dane u inozemstvo i unutar općeg proračuna – U ovoj skupini povećava se iznos za 66.500,00 eura tako da izmijenjeni glasi 269.90000,00 eura, a isti se odnosi na povećanje pomoći Osnovnoj i školi Hvar za uređenje školske dvorane zbog povećanja cijene koštanja tog projekta, te na dodatna sredstva kapitalne pomoći Srednjoj školi Hvar za uređenje prostora za praktičnu nastavu.

**Skupina 38 -** Ostali rashodi povećavaju se za iznos od 121.500,00 eura. Povećava se iznos sredstava GD Crvenog križa Hvar temeljem zakonskog izračuna za 10.000,00 eura, iznos donacije Turističkoj zajednici Hvar za 35.000,00 eura uz smanjenje iznosa za uslugu promidžbe i informiranja kroz kulturu i sport u iznosu 45.000,00 eura te isto tako povećava se iznos kapitalne pomoći Odvodnji Hvar d.o.o.za izgradnju fekalne odvodnje za 70.000,00 eura uz istovremeno smanjenje iznosa za izgradnju oborinske odvodnje u istom iznosu.

**Skupina 41-** Rashodi za nabavu neproizvedene dugotrajne imovine -planira se smanjenje iznosa za 250.000,00 eura, za nabavku zemljšta.

**Skupna 42** – Rashodi za nabavu proizvedene dugotrajne imovine- unutar ove skupine rashoda planira se povećanje u iznosu od 969.355,62 eura. Povećanje je vezano uz kupnju nekretnine tvrđave Baterija u iznosu od 900.000,00 eura, povećani iznos sredstava za kupnju uređaja i opreme odnosno kupnju kinoprojektora u iznosu od 50.000,00 eura te kupnju opreme za novu kuhinju u dječjem vrtiću.

**Skupina 45** - Rashodi za dodatna ulaganja na nefinancijskoj imovini -planirano povećanje u iznosu od 110.000,00 eura odnosi se na građevinske radove preuređenja kuhinje dječjeg vrtića te smanjenje iznosa od 30.000,00 eura za ulaganje u Arsenal i Fontika.

## C.MANJAK PRORAČUNA

Manjak proračuna u visini od 3.053.085,11 EUR pokrit će se iz viškova prethodnih godina, a odnosi se višak Dječjeg vrtića Vanđela Božitković u iznosu 66.714,10 EUR , 5.769,31 EUR Gradske knjižnice i čitaonice Hvar te Grada Hvara 2.980.601,70 EUR, zapravo svi su viškovi usklađeni prema ostvarenju.

# *POSEBNI DIO*

 Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz Provedbenog programa Grada Hvara za mandatno razdoblje 2021.-2025. godine.

Rashodi su u Posebnom dijelu proračuna podijeljeni po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređene u programe koji se sastoje od aktivnosti mi projekata Grada Hvara i njegovih proračunskih korisnika. U obrazloženju se navodi samo programi kod kojih se planiraju izmjene.

## Razdjel 001 – PREDSTAVNIČKA I IZVRŠNA TIJELA GRADA I PRORAČUNSKI KORISNICI

### Glava 00101 – GRADSKO VIJEĆE, GRADONAČELNIK I GRADSKA UPRAVA

##### **PROGRAM 1002 – Prigodno kulturno-zabavni programi i promocija destinacije**

##### **Cilj programa:**

##### Osiguranje sredstava za prigodni kulturni zabavni program koji bi obogatio turističku ponudu te sredstva za promociju destinacije kroz sponzoriranje sporta i kulture te odvajanje sredstava za programe Turističke zajednice grada Hvara na planu promocije Grada Hvara.

##### Pokazatelji uspješnosti: Bogata turistička ponuda Grada Hvara te zadovoljstvo turista i mještana.

##### Sredstva za realizaciju: Sredstva za realizaciju programa smanjuju se za 10.000,00 eura tako da izmijenjeni iznos glasi: 388.100,00 eura.

##### **PROGRAM 1003 – Opće usluge o pričuva**

Cilj programa:

Osiguranje sredstava za usluge vezane uz funkcioniranje Grada ( usluge odvjetnika, promidžbene usluge, premije osiguranja, članarine, nagrada grada, rashodi protokola i proračunska zaliha.

Pokazatelji uspješnosti: Uredno i transparentan rad svih tijela Grada Hvara

Sredstva za realizaciju: povećavaju se za 8.000,00 eura tako da izmijenjena iznose 289.500,00 eura. Povećani iznos sredstava je za plaćanje članarine FLAG ŠKOJI koja je uvedena u 2023.godini.

##### **PROGRAM 1008 – Izgradnja i održavanje cesta i puteva**

Cilj programa:

 Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga iz djelatnosti nerazvrstanih cesta.

Održavanje i gradnja nerazvrstanih cesta odnosi se na održavanje nerazvrstanih cesta, kupnju zemljišta za prometnu infrastrukturu na novim područjima i gradnju cesta i puteva, a sve sukladno Programu građenja komunalne infrastrukture za 2023.godinu koju donosi Gradsko vijeće Grada Hvara prilikom donošenja proračuna za 2023.godinu.

Pokazatelji uspješnosti: Broj km održavanih i novo sagrađenih nerazvrstanih cesta.

Sredstva za realizaciju: povećavaju se za 20.000,00 eura tako da izmijenjena iznose 150.000,00 eura, a povećanje je na materijalu za održavanje cesta po zahtjevima građana.

##### **PROGRAM 1011 – Prostorno uređenje i unapređenje stanovanja**

Cilj programa:

 Osiguravanje sredstava za geodetsko-katastarske usluge, izradu prostorno-planske dokumentacije te kupnju zemljišta za opće i društvene namjene ( sportska dvorana, igralište i škola)

Pokazatelji uspješnosti: Izgrađeni objekti za opće i društvene namjene i pokrivenost područja Grada Hvara prostornim planom, broj izrađenih i usvojenih UPU-a, broj izmjena UPU-a, broj legalizacija i izrađeni planovi prostornog uređenja.

Sredstva za realizaciju: iznos se povećava za 650.000,00 eura i to za kupnju nekretnina za društvene namjene odnosno za kupnju tvrđave Baterija.

##### **PROGRAM 1013 – Izgradnja i održavanje javne rasvjete**

Cilj programa

 Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga iz djelatnosti javne rasvjete.

Izgradnja i održavanje javne rasvjete odnosi se na nabavu materijala te uslugu održavanje javne rasvjete, troškove električne energije za javnu rasvjetu te troškovi izgradnje i modernizacije javne rasvjete.

 Pokazatelji uspješnosti:

 Rekonstruirana javna rasvjeta na području Grada Hvara, izgrađena javna rasvjeta na novim područjima te nastavak modernizacije javne rasvjete štedljivih rasvjetnih tijela.

Sredstva za realizaciju: iznos se povećava za 15.000,00 eura tako da izmijenjeni iznosi 347.000,00 eura, a povećava se zbog materijala za održavanje javne rasvjete.

##### **PROGRAM 1016 – Održavanje i gospodarenje obalnim pojasom**

Cilj programa:

 Održavanje i čišćenje površina obalnog pojasa i odvoz otpada sa Paklenskih otoka naročito za vrijeme turističke sezone od strane društva Komunalno Hvar d.o.o., a sukladno Planu koje prihvaća Gradsko vijeće Grada Hvara

Pokazatelji uspješnosti: Čiste i održavane površine obalnog pojasa.

Sredstva za realizaciju: planira se povećanje u iznosu od 60.000,00 eura tako da izmijenjeni iznos glasi 376.250,00 eura. Planirana povećanja vezana su za uslugu uklanjanja kolpomorti, izrada projekta Bonja itd.

##### **PROGRAM 1019 – Promicanje kulture**

Cilj programa:

Promicanje i razvoj kulturno amaterizma kod građana, organizacija Hvarskih ljetnih priredaba, dodatna ulaganja u kulturne spomenike te početak izgradnje nove gradske knjižnice.

**Opis programa:**

Programom su planirana sredstva za udruge u kulturi koji djeluju na području Grada Hvara, za održavanje spomenika kulture, njihovo opremanje ( nabave zastora, stolica, polica) te dodatna ulaganja u Arsenal. Palaču Vukašinović, Lođi u cilju njihova očuvanja, te izradu glavnog projekta za novu gradsku knjižnicu i početak njene gradnje.

Pokazatelji uspješnosti: Izgrađena nova gradska knjižnica te uređeni i opremljeni i korišteni prostori spomenika kulture.

Sredstva za realizaciju: povećava se planirani iznos za 73.000,00 eura tako da izmijenjeni glasi 1.444.230,00 eura. Povećanja su na materijalu za održavanje spomenika kulture kao i za nabavku kinoprojektora.

##### **PROGRAM 1022 – Osnovno i srednjoškolsko obrazovanje**

Cilj programa:

 Osiguravanje većeg standarda učenicima osnovne i srednje škole u Hvaru kroz odobravanje pomoći za uređenje i opremanje prostorija škole te za nabavu dodatnog školskog materijala.

Pokazatelji uspješnosti: Veći standard učenika osnovnih i srednjih škola Grada Hvara.

Sredstva za realizaciju: planirano je povećanje iznosa za 77.000,00 eura odnosno novi iznos je 168.000,00 eura, a odnosi se na povećanje iznosa za pomoć Osnovnoj školi Hvar za preuređenje poda dvorane u iznosu od 50.000,00 eura, te povećanje iznosa pomoći Srednjoj školi Hvar u iznosu od 16.500,00 eura za uređenje kabineta za praktičnu nastavu, te na iznos povećanja od 10.500,00 eura za dovršetak projektne dokumentacije za izgradnju škole i školskog igrališta.

##### **PROGRAM 1023 – Socijalna skrb**

Cilj programa:

U skladu s Programom socijalne skrbi Grada Hvara, osigurati će se korisnicima adekvatna pomoć kroz jednokratne pomoći, pomoći za novorođenu djecu, sufinanciranje boravka djece u vrtiću, darovima djeci predškolskog uzrasta, stipendije učenicima i studentima, te pomoć Gradskoj organizaciji Crvenog križa Grada Hvara.

Sredstva za realizaciju: planirani iznos se povećava za 10.000,00 eura, a povećanje je za pomoć Crvenom križu GD Hvar temeljem zakonskih odredbi i izračuna.

### Glava 00102 – DJEČJI VRTIĆ HVAR

##### **PROGRAM 2001 – Predškolski odgoj**

Cilj programa:

 Sredstva u ovom programu vezana su uz proračunskog korisnika Dječji vrtić „Vanđela Božitković“, a odnose se na sredstva za rad ustanove ( plaću i materijalna prava radnika), usluge potrebne za kvalitetno obavljanje rada te nabavu oprema za rad kao i dodatna ulaganja u zgradu vrtića te provođenje programa financiranog sredstvima iz EU fondova.

Pokazatelji uspješnosti: Uređene prostorije vrtića te obuhvaćanje programima vrtića i jaslica sve potreba građana.

Sredstva za realizaciju: planirani iznos se povećava za 278.434,10 eura, od kojih se 220.000,00 eura odnosi na uređenje kuhinje i nabavu nove opreme za kuhinju, a preostali dio na korištenje viškova Dječjeg vrtića iz prethodne godine.

### Glava 00103 – GRADSKA KNJIŽNICA I ČITAONICA HVAR

##### **PROGRAM 3001 – Knjižnična djelatnost**

Cilj programa:

 Sredstva u ovom programu vezana su uz proračunskog korisnika Gradska knjižnica i čitaonica Hvar, a odnose se na sredstva za rad ustanove ( plaću i materijalna prava radnika), usluge potrebne za kvalitetno obavljanje rada te nabavu novih knjiga i knjižne građe.

Pokazatelji uspješnosti: Funkcionalna knjižnica za sve građane Grada.

Sredstva za realizaciju: planirani iznos se povećava za 1.971,31 eura zbog korištenja viškova Gradske knjižnice iz prethodne godine.

**Sastavni dio ovih Obrazloženja Izmjena i dopuna Proračuna Grada Hvara za 2023.g. čini Prilog Obrazloženju Izmjena i dopuna Proračuna Grada Hvara za 2023.g. u kojem su detaljno razrađene Izmjene i dopune Proračuna Grada Hvara za 2023.g. u općem i posebnom dijelu.**